தீபாவளி அன்று தமிழகத்தில் காலை 6 முதல் 7 மணி வரையும், இரவு 7 முதல் 8 மணி வரை மட்டுமே பட்டாசு வெடிக்க வேண்டும் என அரசு அறிவித்திருந்தது. இந்நிலையில், தேனி மாவட்டத்தில் இந்த நேரக்கட்டுப்பாட்டை மீறி பட்டாசு வெடித்த 9 பேர் மீது போலீஸார் வழக்குப்பதிவு செய்துள்ளனர். அதன்படி போடி கீழத்தெருவைச் சேர்ந்த முருகேசன் (25) , போடி புதூரைச் சேர்ந்த பாண்டியன் (41), அதே பகுதியை சேர்ந்த மணிகண்டன் (35), பெரியகுளம் அருகே கெங்குவார்பட்டியில் முத்துச்சாமி (34), சண்முகராஜா (23), தேவதானப்பட்டி தங்கப்பாண்டி (30), அதே பகுதியைச் சேர்ந்த முத்தையா(25), பாண்டி (23), சிவா (30) ஆகியோர் மீது அப்பகுதி போலீஸார் வழக்குப்பதிந்து விசாரித்து வருகின்றனர்.